नई दिल्‍ली: अभिषेक बच्‍चन पूरे 2 साल बाद फिल्‍म 'मनमर्जियां' के साथ बड़े पर्दे पर वापसी कर रहे हैं. ऐसे में मंगलवार को फिल्‍म के निर्देशक अनुराग कश्‍यप अपनी स्‍टार कास्‍ट यानी अभिषेक, तापसी पन्नू और विक्‍की कौशल के साथ टोरंटो पहुंचे हैं. दरअसल टोरंटो में चल रहे 'टोरंटो इंटरनेशनल फिल्‍म फेस्टिवल' (टीआईएफएफ) में फिल्‍म 'मनमर्जियां' का वर्ल्‍ड प्रीमियर हो रहा है. इस फेस्टिवल में शामिल होने वाले सभी को आईडेंटिटी कार्ड दिए जाते हैं और अभिषेक बच्‍चन को भी आईडी कार्ड दिया गया. लेकिन अभिषेक बच्‍चन को मिला आईडी कार्ड कुछ ऐसा था, जिसे पढ़कर आप अपनी हंसी नहीं रोक पाएंगे.